Kopli tänav

Kopli tänav (vanasti Telliskopli tänav ja Kalinini tänav) asub Tallinnas Põhja-Tallinna linnaosas Kalamaja, Karjamaa, Sitsi, Pelguranna ja Kopli asumis ning Kopli poolsaarel.

Kopli tänav algab Kesk-Kalamaja tänava ja Põhja puiestee ristmikult Balti jaama juures ning kulgeb esialgu läände. Tal on ühine ristmik paremalt Vana-Kalamaja tänavaga, vasakult Reisijate tänavaga, paremalt Kotzebue tänava, Vabriku tänava ja Malmi tänavaga ning vasakult Telliskivi tänavaga. Seejärel keerab tänav loodesse. Tal on edasi ühine ristmik paremalt poolt Graniidi tänava, Salme, Kungla ja Volta tänavaga, ta piirneb vasakult Kopli kaubajaamaga, ristub paremalt Erika ja vasakult Ristiku tänavaga, paremalt Angerja ja Karjamaa tänavaga ning vasakult Paavli tänavaga, keerab taas läände, ristub vasakult Sitsi tänavaga, paremalt Tööstuse tänava ja Paljassaare teega, vasakult Niidi ja Lõime tänavaga, paremalt Maleva tänavaga, vasakult Sõle ja Pelguranna tänavaga, piirneb vasakult Kopli kalmistupargiga, pöördub taas loodesse, ristub vasakult Vasara tänava, paremalt Uus-Maleva tänavaga, vasakult Ankru tänava ja paremalt Kilbi tänavaga, vasakult Marati ja Ketta tänavaga, paremalt Sepa ja Kaevuri tänavaga ning vasakult Süsta ja Kaluri tänavaga.Ekspresskataloog 2005, lk. 33–35.

Kopli tänav on ligikaudu 6,25 km pikk..

Algusest kuni peaaegu lõpuni, kunagise Vene-Balti laevatehase peahoone juures oleva lõpp-peatuseni kulgeb Kopli tänava ääres trammitee: tänava algusest kuni Ristiku ja Erika tänavani Kopli tänava vasakus servas ja sealt edasi paremas servas. Alates Sõle tänavast kuni trammide lõpp-peatuseni ning Sitsi tänavast kuni Erika ja Ristiku tänavani kulgeb Kopli tänaval ka bussiliin.

Ehitised
Kopli tänav 2 on asunud Grand Hotell, alates 2003. aastast Hotell Economy. Kopli 2 hoone ehitas 1914. aastal Kiideva mõisa omanik ja Tallinna linnavolinik Villem Pinkovski, maja arhitekt oli Viktor Jenken (Enken).
Kopli tänav 3 on asunud Raudteelaste Ühing "Raudam". Hoone seinal on Vabadussõjas langenud raudteelaste mälestustahvel.
Kopli tänav 4 hoones asub alkoholipood Araxes, algselt Eesti Raudtee Töölisvarustuse OsakonnaErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja leivapood Vaksali.
Kopli tänav 8, doktor Christian Parki maja, arhitekt Eugen Habermann. Hoones asus Tallinna kino Diana ja Lembitu. Pärast Eesti Vabariigi taastamist kolis kinoruumidesse Päästearmee.
Kopli tänav 10 asus 1940. aastal ehitatud hoone rahvakorterite ehitusprogrammist, rahvakorterid olid kahekorruselised puuehitised ühe kivitrepikojaga, kummalgi korrusel neli korterit. Korterid on kahes suuruses, trepikojapoolsel hoone küljel on kahetoalised korterid ühes köögi, sahvri, duširuumi, kloseti ja esikuga, vastasküljel kolmetoalised samade kõrvalruumidegaArtur Hellat, ESIMENE SAMM TÖÖTAVA RAHVA KORTERIOLUDE PARANDAMISEKS. Viisnurk, nr 1940, lk 163.
Kopli tänav 16, kolmekorruseline kortermaja, äripindadega esimesel korrusel, kus asub restoran Ülo.
Kopli tänav 18, kahekorruseline korterelamu, mille esimesel korrusel äripinnad: kohvik Boheem, algselt Eesti Raudtee Töölisvarustuse Osakonna juurviljapood Vaksali.
Kopli tänav 20a, Malmi tänav 10 taga hoovihoones asus O.Ü. Havanna, Tubakatehas Havanna
Kopli tänav 23, Kopli kaubajaam
Ristiku tänava raudteeviadukt
Kopli tänav 25, mööblivabrik Standardi hoone, mis on ehitatud 1970. aastatel Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 19.. Hoone on tüüpiline 1970. aastatel Eestis ehitatud modernistlik tornbüroo, mis on ruudukujulise plaaniga: kommunikatsioonid on keskel ja kabinetid jäävad välisperimeetrile. Hoonetüübile on iseloomulik lintaken, mis tuleneb raudbetoonsõrestikust ja vööpaneelidest.
Kopli tänav 29 tegutses 2001. aastani, 1964. aastal tegevust alustanud AS Tallinna Soojuse Karjamaa katlamaja.Kinnisvarafirmad ostavad Tallinna Soojuse vara. arileht.delfi.ee, 4. mai 2001 ja M. Kalinini tänav 29 tegutses Eesti NSV ajal saun nr 13.
Kopli tänav (algse numbriga) 33Tallinna Köievabrik, John Carr'i pärijad" Kopli 33 tel. 439-79, Uus Eesti, nr. 52, 23 veebruar 1940., tegutses 20. sajandi alguses Tallinna Köievabrik "John Carr'i pärijad"
Kopli tänav 35 (algse numbriga 21), Balti Puuvilla Ketramise ja Kudumise Vabrik ja puuvillatööstusettevõte Eesti Niidivabrik
Kopli tänav 35b, Tallinna Köievabriku veetorn
Kopli tänav 40, tegutses Eesti NSV ajal Elektrielemenditehas „Ika".
Kopli tänav 50, 1910. aastal valminud V. Lenderi tüüpi hoone. Projekteerijaks insener K. S. Pavlov, kelle käe all valmis Kalamajas veel mitmeid sama ajastu elamuid.
Kopli tänav 68 (algse numbriga 28), 70, 70a ja 70b, Krulli tehase kvartal (Kopli tänav 68, 70, 70a ja 70b; Volta tänav 1, 1b, 1c, 1d ja 1eKrulli masinatehase territoorium, www.delfi.ee, 21.03.2018 ja Tallinna Masinatehase territoorium)
Kopli tänav 69a, 1963. aastal ehitatud endise restoran Kalinka hoone
Kopli tänav 69c, Kopli kalmistu
Kopli tänav 69e, ühiselamu (1956)
Kopli tänav 70a (endine aadress Telliskopli 28) endine AS Franz Krulli tehase hooned
Kopli tänav 71, Sirbi Kohvik, 1987. aastal valminud kooperatiivi ärihoone, algselt lillepood ja toiduäri. 
Kopli tänav 72 (Eesti NSV ajal endise 112. sõjatehase hoonekompleks koos ladude ja varjenditega), 112. sõjatehas alustas tegevust 1946. aastal peamiselt raskeveoautode mootorite remonditehasena
Kopli tänav 75 endine Bekkeri laevatehase meistrite ja ametnike elamu Kultuurimälestis nr 8615 "Bekkeri laevatehase meistrite ja ametnike elamu, 1912-1914", Kultuurimälestiste riiklik register.
Kopli tänav 75a 
Kopli tänav 76, Keskkonnaameti Kiirgusosakond ja Keskkonnainspektsiooni Harjumaa büroo, endine Mereväe õppekompanii kasarmu. Eesti NSV ajal NSV Liidu relvajõudude 180. sidepolügoon. 
Kopli tänav 77, endine Bekkeri laevatehase inseneride elamuKultuurimälestis nr 8616 "Bekkeri laevatehase inseneride elamu, 1912-1914", Kultuurimälestiste riiklik register
Kopli tänav 78, 78a ja Erika tänav 2, endised Peeter Suure Sadama üleajateenijate Punased kasarmud
Kopli tänav 79, korterelamuEelmise sajandi alguses sündinud Bekkeri villa ärkas uuele väärikale elule. moodnekodu.delfi.ee, 8. detsember 2022 Endine Kopli Lastepolikliinik. Ehitatud 1914. aastal algselt Bekkeri laevatehase direktori elamuksKultuurimälestis nr 8617 "Bekkeri laevatehase direktori elamu, 1912-1914", Kultuurimälestiste riiklik register.
Kopli tänav 82, elumaja, endine Tallinna Tehnikaülikooli Energeetikateaduskonna õppehoone
Kopli tänav 85, endine Bekkeri laevatehase politseijaoskonna hooneKultuurimälestis nr 8618 "Bekkeri laevatehase politseijaoskond, 1912-1916", Kultuurimälestiste riiklik register.. Nüüd korterelamu.
Kopli tänav 86, 1946. aastal ehitatud viiekorruseline korterelamu
Kopli tänav 88, 1957. aastal ehitatud viiekorruseline korterelamu
Kopli tänav 89b, endine Bekkeri laevatehase veetornKultuurimälestis nr 8623 "Bekkeri laevatehase veetorn, 1914. a.", Kultuurimälestiste riiklik register.
Kopli tänav 90, 1953. aastal ehitatud viiekorruseline korterelamu. Hoone esimesel korrusel tegutses algselt Sitsi kauplus.
Kopli tänav 92, Karjamaa Põhikool
Kopli tänav 92a asus 1935. aastaks ehitatud Eesti Metodisti Kiriku Tallinna IIToomas Pajusoo, Tallinna kogudus 100, Koduteel, Nr 144 – 1 2022 Petlemma kirik, mis lammutatiMaire Simm, Mäestusi Sitsi Petlemma kirikust, Koduteel, Nr 128 - 1 2018 1991. aastal.
Kopli tänav 93, endine Kopli RahvamajaRobert Nerman, Kopli seltsielu süda tuksus rahvamajas, epl.delfi.ee, 7. november 2002.,Kadi Raal, Uue ilme saavas Kopli rahvamajas hakkab kevadel taas elu keema, https://kopli.geenius.ee, 03.11.2020. hoone (vaadatud 05.11.2020). ja Madruste Klubi. Arhitekt Elmar Lohk
Kopli tänav 98, Tallinna Kopli Ametikool, Põhja-Tallinna Noortekeskus. Kopli tänav/Kalinini tänav  98 tegutses Eesti NSV ajal  Linnakutsekool nr 6, kus õpetati vähemalt 15-aastasi noormehi treiali, laevaremondilukksepa ja laevakokkupanija ning elektrikeevitaja erialaleNOORED, ASTUGE KUTSEKOOLIDESSE!. LINNA KUTSEKOOL Nr. 6, Tallinn, Kalinini t. 98, Spordileht, nr. 51, 28 juuni 1965.
Kopli tänav 98a, 98b, neljakorruselised korterelamud, tüüpprojekt 1-317-10 (nn hruštšovka)
Kopli tänav 100a, viiekorruseline korterelamu, tüüpprojekt 1-317А-14E
Kopli tänav 100b, viiekorruseline algne ühiselamu tüüpi korterelamu, tüüpprojekt 1-317-19
Kopli tänav 101, Tallinna Tehnikaülikooli Eesti Mereakadeemia ja Eesti Merekool, endine Vene-Balti laevaehitustehas ja seejärel Tallinna Tehnikaülikooli Majandusteaduskonna õppehoone
Kopli tänav 102a, Tallinna Kunstigümnaasium, algselt Kopli algkool, arhitekt Herbert Johanson (1940)
Kopli tänav 103, Balti Laevaremonditehas ja Vene-Balti sadam Kopli lahe kirdeosas Kopli poolsaare edelarannikul. (Eesti NSV ajal oli Kopli tn 103B kasutusel piirivalvekordoni, piirivalve kütuseterminaali ja veepuhastusjaama poolt.Koostanud ja toimetanud Anto Raukas, ENDISE NÕUKOGUDE LIIDU SÕJAVÄE JÄÄKREOSTUS JA SELLE LIKVIDEERIMINE, Eesti Vabariigi Keskkonnaministeerium Tallinn 1999, lk 78
Kopli tänav 104, Kopli Lasteaed, arhitekt Herbert Johanson (1928)
Kopli tänav 108, 1914. aastal ehitatud Tallinna Linna Politseivalitsuse Vene-Balti laevatehase politseijaoskondKultuurimälestis nr 8647 Vene-Balti laevatehase politseijaoskond, 1914. a., Kultuurimälestiste riiklik register
Kopli tänav 110 asus 1915. aastal avatud kino Koppel (varem Vene-Balti nr 62)
Kopli tänav 114 asus Vene-Balti laevatehase tuletõrjujate majaMälestised • 8648 Vene-Balti laevatehase tuletõrjujate maja, 1914. a.
Kopli tänav 118, Kopli trammidepoo

Galerii

Ajalugu
Kopli poolsaare asustuse algandmed pärinevad 14. sajandist, mil mainiti Koplirannas olnud kaluriküla praeguses Maleva tänava algosas ligikaudu kohal, kus tänapäeval on Keraamikatehas. Seal paiknes linna telliselööv ja seetõttu kandis paik vanasti Telliskopli nime. Sinna viis Suure Rannavärava juurest läbi Kalamaja eeslinna tee, mis kulges ligikaudu tänapäevaste Tööstuse, Soo ja edasi Kopli tänava sihil juba mainitud kaluriküla suunas. 1772 keelati surnute matmine kirikutesse ja tuli asutada uusi kalmistuid. 1773 ühendati Sitsimäele suunduv teelõik linna Nunnaväravaga tänapäevase Kopli tänava sihil. Tee kandis pikka aega Telliskopli tänava nime. 1774 rajati telliselöövi ja kaluriküla vahele Niguliste ja Oleviste kiriku saksa koguduste kalmistu (Kopli kalmistu).

Kopli tänav Tallinnas on kandnud ajalooliselt nimetusi: Teliskopli tänav, Teiliskople tänav, saksa keeles Ziegelskoppelstraße, Koppelstraße, Koppelscher Weg; vene keeles Цигельскоппельская ул., Коппельская ул.Kopli tn, EKI KNAB: Eesti - Eesti Keele Instituut, Eesti kohanimed (vaadatud 15.07.2021).
pisi|left|Franz Krulli tehase sissepääs
1899. aastal kolis ettevõtte AS Franz Krull Tallinnas Kopli tänavale, kuhu ehitati moodne tehasekompleks 12 suure tootmishoonega, lisaks kontori- ja elamuhoone.
pisi|Kopli tn 2 (1938)
pisi|left|Vaade Balti jaama hoone katuselt Nõmme elektritrammi ooteplatvormi ümbrusele (Suurtüki tänava juures). Vasakul Kopli tänav, aastatel 1924/1930
pisi|Kopli tn 4 (1938)
Tänav nimetati alles 14. jaanuaril 1925 ametlikult Kopli tänavaks. 

Kopli tänav 21 tegutses Balti puuvillavabriku eraalgkool.

1928. aastal kirjutati ajalehes Rahvaleht: «Kopli tänav on üldse kuulus pussitamiste, peksmiste ja röövimiste poolest. Seda teed mööda liigub "koplielement", kelle suhtes inimene kunagi kindel ei või olla, kas ta terve nahaga ehk röövimata läbi pääseb.»"Õudne öö Kopli tänaval". "Rahvaleht", 12. juuli 1928, nr. 81, lk. 1.

Kopli kaubajaama hakati ehitama 1933. aastal insener Wilhelm Salemanni (1884–1942) projekti järgi aadressil Telliskivi 57b. Balti Raudtee Peatehaste kõrvale rajatava jaama ehitustööd kestsid 1938. aastani ja algselt kandis kaubajaam Telliskivi kaubajaama nime. Kuna rahvasuus hakati seda aga Kopli kaubajaamaks kutsuma, sai sellest peagi ka ametlik nimi. 
pisi|Mihhail Kalinini tänav Tallinnas, praegu Kopli tänav 1987
pisi|left|Mihhail Kalinini tänav Tallinnas, praegu Kopli tänav 1987
Aastatel 1950–1990 kandis Kopli tänav kommunistliku revolutsionääri Mihhail Kalinini nime (vene keeles Михаила Калинина, ул.). Kalinin töötas mõnda aega Volta tehases, kus tegi ühtlasi tööliste seas kommunistlikku kihutustööd.

Kopli tänava nimetus taastati 3. augustil 1990. aastal Tallinna Linnavalitsuse määrusega.

Vaata ka
Bekkeri laevatehas
Keskkonnaamet
Keskkonnainspektsioon
Vene-Balti asum ehk Vene-Balti tehase töölisasula ehk Kopli liinid

 Viited 

Kategooria:Põhja-Tallinna tänavad
Kategooria:Kalamaja